Dorothy Hodgkin
<s>Doroti Meri Kroufut Hodžkin (; Kairo, 12. maj 1910 — Šipston on Stou, 29. jul 1994) je bila britanska hemičarka, osnivač je proteinske kristalografije, dobitnica Nobelove nagrade kao i brojnih drugih priznanja.</s><s>Studirala je na Koledžu Somerville pri Univerzitetu u Oxfordu.</s>

<s>Život i obrazovanje 
Doroti Meri Kroufut rođena je 1910. u Kairu, gde joj je otac Džon Kroufut radio kao arheolog.</s><s>Prve četiri godine svog života, Doroti je provela u Egiptu da bi nakon početka Prvog svetskog rata prešla u Englesku gde su se o njoj starali prijatelji i rođaci.</s><s>Nakon završetka rata, njena majka odlučuje da se vrati u Englesku i preuzme brigu o deci i posveti se njihovom obrazovanju.</s><s>Kroufutova je podignuta u duhu nesebičnosti i altruizma koji će je pratiti do ostatka njenog života zbog čega je, između ostalog, poznata i kao izuzetan humanitarni radnik.</s>

<s>1921.</s><s>Kroufutova je krenula u školu Leman gde je veoma rano pokazala interesovanje za hemiju i nauku uopšte.</s><s>Zahvaljujući kvalitetnom opštem obrazovanju koje je dobila, 1928. upisuje studije hemije na Univerzitetu u Oksfordu.</s><s>Nakon diplomiranja, 1933. pod mentorstvom Džona Dezmonda Bernala na Kembridžu, Doroti počinje rad na svojoj doktorskoj tezi vezanoj za neistražene vode kristalografije i raznih mogućnosti koje ista pruža.</s><s>Kroufutova se 1934. ipak vraća na Oksford gde nakon dve godine postaje istraživački saradnik, a ovu poziciju je zadržala sve do 1977.</s><s>Na Oksfordu, Kroufutova je prvi put uspela da napravi sliku kristala insulina koristeći se rendgenskim zracima.</s><s>1937. konačno dobija titulu doktora Univerziteta u Kembridžu.</s>

<s>1937. bila je značajna godina za Kroufutovu i po tome što se te godine udala za Tomasa Hodžkina.</s><s>Iako ugledan akademik i stručnjak za Afriku, Hodžkinova karijera je bila mešovita i on je 1961. otišao u Ganu gde je dobio mesto savetnika tadašnjem predsedniku Kvameu Nkrumi.</s><s>Par je imao troje dece.</s><s>Međutim, po brojnim izvorima, prava Dorotina ljubav bio je Bernal, koji je bio veoma harizmatična ličnost, član Komunističke partije i strastveni simpatizer brojnih sovjetskih režima sve do invazije na Mađarsku.</s><s>Kroufutova i Bernal su oboje bili u braku, od kojih ni jedan nije tekao glatko.</s><s>Veruje se da je iz ove veze potekla i podrška naučnicima sa druge strane Gvozdene zavese koju je Doroti pružala.</s><s>Predano je radila na uspostavljanju naučnih veza između Istoka i Zapada, i bila je oštar zagovornik recionalizacije termonuklearnih arsenala oba bloka ali i veoma umeren govornik na ovu temu što je bilo veoma bitno u zagrejanim diskusijama tog vremena.</s>

<s>Hodžkinova se zvanično penzionisala 1977. godine, međutim, i nakon toga nastavila je da putuje i aktivno se bavi kako naučnim tako i političkim i humanitarnim pitanjima.</s><s>Patila je od reumatskog artritisa koji nije odgovarao na terapiju usled čega je pred kraj svog života izgubila veći deo pokretljivosti svojih udova.</s><s>Ovo, međutim, nije sputalo njen energični duh tako da je gotovo do smrti bila aktivan član akademske zajednice.</s><s>29. jula 1994.</s><s>Doroti je preminula od moždanog udara u svom domu u Šipstonu na Stou.</s>

<s>Dostignuća u oblasti hemije 
Jedno od prvih većih dostignuća koje je Kroufutova postigla bilo je otkriće strukture holesterola već 1937. godine.</s>

<s>Sledeći veliki projekat na kome je radila bilo je istraživanje strukture benzilpenicilina.</s><s>Kroufutova je zapanjila svoje oksfordske kolege novom metodom kojom je koristila.</s><s>Primena rendgenskih zraka u rešavanju biohemijskih problema bilo je nešto potpuno novo u to vreme.</s><s>Kroufutova je rano ustanovila da benzilpenicilin može da kristališe na veći broj načina i da sam molekul ima neobičnu cikličnu strukturu koja se može naći u čak četiri oblika.</s><s>Ovo je predstavljalo potpuno nov kristalografski problem.</s><s>Počevši od pretpostavke da trinaestočlani laktamski prsten nije dovoljno stabilna konfiguracija, nakon predanog istraživanja, dr Hodžkin je ustanovila da se penicilin sastoji od dva prstena ugljenikovih atoma sa azotovim heteroatomom.</s><s>Do ovog saznanja, na kome su još od otkrića penicilina radili najeminentniji naučnici sveta, Doroti je došla 1945.</s><s>Ovo otkriće je dovelo do sintetisanja prvih hemijski modifikovanih penicilina šireg spektra od postojećih koji će spasiti milione života.</s><s>Interesantno je i da je prilikom vršenja komplseksnih proračuna potrebnih u sprovođenju rendgenske kristalografije, Hodžkinova koristila jedan od prvih IBM analognih računara, što je ujedno bila i jedna od prvih primena računara u biohemiji.</s>

<s>Nakon ovog istraživanja, Doroti se posvetila istraživanju strukture vitamina B12, čiji je molekul čak četiri puta veći od penicilinskog.</s><s>Koristeći se različitim dostupnim kristalima ovog vitamina, dr Hodžkin je počela da se fokusira na pozicioniranje težih atoma unutar molekula.</s><s>Uskoro, zaključila je da je B12 zapravo jedan od porfirina, tip molekula povezan sa hlorofilom.</s><s>Krajnju strukturu dala je 1954.</s><s>Njeni savremenici ocenili su da je to bio jedan od najbriljantnijih primena rendgensko kristalografskog pristupa.</s>

<s>Njen omiljeni i najduži projekat bilo je istraživanje strukture proteina insulina.</s><s>Istraživanje je počela već 1935. sa nadom da će otkriće strukture pomoći u pronalaženju novih tretmana za obolele od dijabetesa.</s><s>Iako jedan od najmanjih proteina, sastoji se iz niza od samo 51 amino kiseline, Hodžkinovoj je trebalo 34 godine da konačno dešifruje trodimenzionalnu strukturu insulina.</s><s>Koristeći se rendgenskom kristalografijom, različitim kristalima insulina kao i insulinom dobijenim od svinja, napredak je tekao polako.</s><s>Za konačno rešenje bio je od velikog značaja i napredak na računarskim sistemima, bez kojih kompleksne proračune jednostavno nije bilo moguće izvesti.</s><s>Projekat koji smatrala svojom prvom ljubavi konačno je završila 14. avgusta 1969. davši trodimenzionlni prikaz insulina.</s>

<s>Osim ovih najznačajnijih, primenom ovih pionirskih metoda, Doroti je dala strukturu laktoglobulina, feritina i mnogih drugih jedinjenja.</s>

<s>Nagrade i priznanja</s>

<s>Kao veoma plodonosna naučnica i cenjen akademik, Doroti je za svog života primila niz priznanja.</s><s>Svakako najznačajnija bila je Nobelova nagrada za hemiju koju je primila 1964. „za utvrđivanje tehnikama H-zraka strukture važnih biohemijskih supstanci“.</s><s>Hodžkinova je jedna od samo 33 žene kojima je dodeljena Nobelova nagrada.</s>

<s>Godinu dana kasnije, 1965, od britanske kraljice Elizabete II uvedena je u Red zaslužnih građana ().</s><s>Popunila je mesto koje je do smrti imao Vinston Čerčil.</s>

<s>Član Kraljevskog društva, najeminentnijeg britanskog naučnog udruženja, bila je od 1947. a od istog je 1976. dobila prestižnu nagradu - Koplijevu medalju.</s>

<s>U periodu između 1970. i 1988. bila je rektor Univerziteta u Bristolu.</s>

<s>Bila je predsednik Pugvaša, međunarodne organizacije koja okuplja akademike u cilju smanjenja opasnosti od oružanih konflikata velikih razmera.</s>

<s>Reference</s>

<s>Literatura</s>

<s>Papers of Dorothy Hodgkin at the Bodleian Library.</s><s>Catalogues at  and .</s><s>Ferry, Georgina (1998).</s><s>Dorothy Hodgkin A Life.</s><s>London: Granta Books.</s><s>Dodson, Guy; Glusker, Jenny P.; Sayre, David (eds.) (1981).</s><s>Structural Studies on Molecules of Biological Interest: A Volume in Honour of Professor Dorothy Hodgkin.</s><s>Oxford: Clarendon Press.</s><s>Glusker, Jenny P. in Out of the Shadows – Contributions of 20th Century Women to Physics.</s><s>Wolfers, Michael (2007).</s><s>Thomas Hodgkin – Wandering Scholar: A Biography.</s><s>Monmouth: Merlin Press.</s><s>Hudson, Gill (1991).</s><s>"Unfathering the Thinkable: Gender, Science and Pacificism in the 1930s".</s><s>Science and Sensibility: Gender and Scientific Enquiry, 1780–1945, ed.</s><s>Marina Benjamin, 264–286.</s><s>Oxford: Blackwell.</s>

<s>Jürgen Neffe: Irgendwann habe ich einen ganz starken Willen entwickelt.</s><s>In: Charlotte Kerner: Nicht nur Madame Curie.</s><s>Frauen, die den Nobelpreis bekamen.</s><s>Beltz Verlag, Weinheim/ Basel 1999, .</s><s>Dorothy Hodgkin, in: Internationales Biographisches Archiv 37/1994 vom 5. September 1994, im Munzinger-Archiv (Artikelanfang frei abrufbar)</s>

<s>Spoljašnje veze</s>

<s>Nobel Prize 1964. deo sajta Nobelove fondacije o Doroti Hodžkin
 Pugwash sajt Pugvaš organizacije, deo posvećen Doroti Hodžkin
 Dorothy Hodgkin tells her life story at Web of Stories (video)
CWP – Dorothy Hodgkin in a study of contributions of women to physics
Encyclopaedia Britannica, Dorothy Crowfoot Hodgkin
Dorothy Crowfoot Hodgkin: A Founder of Protein Crystallography 
DorothyHodgkin.com</s>

<s>Rođeni 1910.</s><s>Umrli 1994.</s><s>Britanski hemičari
Nobelovci za hemiju</s>

